Universis presentes litteras inspecturis, nos Symon de Chemino, Landricus Culiers, Berthodus filius dicti Odeon, Petrus filius Ruffe de Chemino, Hugoninus Gaufrid, Perrinus Grunoz, Seguinus Grunoz, Regnaudus Peliers, Perrinus Parvus, Michetus Belon, Perrinus Boniale, Perrinus Sarpe, Berthodus li Auboriaiz, Andreas li Recoillier, Andreas filius Perrini Garnerii, Perrinus Pelier, Galterus Garnerii, Guillelmus Pautoz, Robertus de Arge, dictus Auberiz, Garnerius Barberius, dictus Ioliez, Regnaudus Chochelin, uxor dicti Bouder, Morellus de Cre, dictus Trabuloz, Guido filius Guillelmi Garnerii, Hysabelleta Sarpe, Guillelmus Tiber, Mariona Sarpe, Girardus Pelliparius, Petrus de Chemino, Bertheletus Suator, Galterus Chandoz, Hugoninus Peliers, Hysabella Tardive, Micheletus, Giletus Landriz, Mariona filia Connet, Perrinus Chaumaitre, Hugueta uxor Bertheleti Culier, Stephanus Soiffier, Girardus de Charne, Melina uxor Girardi Chaumaitre, Luqueta de Chemino, Iacobus Frondoiseaul, Clemencia uxor Bertelli Chevrer, Marguerona uxor dicti Bousse Torte, Perrinus Amieti, Mariona filia Bertheleti, Iohannes filius Iohanneti, Symoninus Ovolot, Berthodus filius Melinete, Regnaudus Gelioz, Berthodus filius Galteri Bernardi, Iohannes Colemaz de Vouvre, Hugueta uxor Galteri Iohanneti, Oseneta uxor Lamberti, Seguinus filius Galteri Bernardi, Regnaudus Munerius, Mariona de Reglois, Martinus de Mari, Galterus filius Boart, Guillelmus filius Loidart, Guillemeta filia Bonet, Dannona filia Iohannis Landri, Guillelmus filius Andree Torti, Berthodus Amote, Girardus filius Hugonis Moart, Perrinus filius a la Saide, Morellus Potoz, Lambertus Gorge, Robeletus filius Toysi, Hysabella filia Rocie, Iohanneta filia Hugonis de Ionchement, dicta Bisote, Iohannes Sazaire, Petrus filius Nicolet, Perrinus filius Marguerone, Guido Chaumaitre, Guillelmus Bietriz, Galterus de Charne, Morellus de Charne, Andreas filius Cole de Charne, Hysabella uxor Trucenat, Perrinus Dulei, Berthodus Sarmoz, Biatrix uxor Guineti, Perrinus nepos dicti Baut, Berthodus Front d’Oiseaul, Amica filia Trabulot, Perrinus filius Hugonis Boussarz, Hugonietus Blouset, Seguinus filius Girardi Pele, Berthodus Landriz, Guillelmus Rasout, Berthodus Andronot, Perrinus li Buybelaz, Berthoudus Chevriers, Guillelmus filius Bonnet, Perrinus Fluret, Guillelmus filius Seguini Lardon, Theobaldus Lordace, Hugo Bouart, Iohannes Moart, Iohannes Turreaul, Robertus Choteillon, Hugo de Manso, Guieta Guillelmi Poitereaul uxor, Berthodus filius Galteri Morelli, Stephanus Belain, Girardus Reignier, Berthodus Reignier, Hugoninus Turreaul, Hugoninus Gauteraz, Iohannes de Charne, dicta Boart de Charne, Beaul Borion, Guillelmus Pousseri, Perrinus Iunetat, li Godelaz, Perrinus Reignier et Perrinus filius Girardi dicti Gorge, notum facimus quod quilibet nostrum et quilibet successorum nostrorum et etiam quilibet decetero moratur in villis de Susseio, de Vovre, de Chemino et de Charne, focum et locum tenens in eisdem, tenetur solvere et reddere apud Susseium viris venerabilibus et discretis decano et capitulo ecclesie Eduensis vel eorum mandato singulis annis imperpetuum die Dominica post festum beati Michaelis duos denarios monete communiter currentis in Burgundia pro usagio perpetuo et ratione et nomine usagii perpetui quod ipsi decanus et capitulum dederunt et concesserunt imperpetuum nobis et cuilibet nostrum, successoribus et heredibus nostris prout succedent de herede in heredem morantibus et etiam moraturis in dictis villis, in nemoribus dictorum decani et capituli sitis in parochiatu de Susseio, que nemora vulgariter Bateiz nuncupantur: videlicet in nemore quod vulgariter dicitur Parva Trambloie, sito inter terram de Nailleio ex una parte, et Magnam Trambloie, ex altera; item, in nemore quod vulgariter dicitur Ligureaz, sito inter terram de Vouvre ex una parte, et pratum Girardi ex altera; item, in nemore quod dicitur li Creoloz, sito inter les Fuillez liberorum dycani ex una parte, et nemora de Brolio ex altera, et inter les Aubues de Vouvre ex altera, et campum liberorum dycani de Vouvre, qui campus vulgariter appellatur campus de Creoloz, ex altera; item, in nemore quod dicitur Parvus Bateiz, sito versus Brolium ex una parte, et juxta prata des Estrapeiz ex altera, ad edificandum, claudendum, calefaciendum et ad animalia nostra in vana pastura dictorum nemorum pasturanda et ad omnia alia et singula necessaria nobis, heredibus et successoribus nostris morantibus et moraturis in villis supradictis: quos duos denarios promittimus pro nobis, heredibus et successoribus nostris morantibus et moraturis, focum tenentibus in eisdem villis, quos successores et heredes nostros et omnia bona nostra quo ad hoc ipsis decano et capitulo obligamus reddere et solvere singulis annis imperpetuum ipsis decano et capitulo vel eorum mandato loco et termino supradictis. Confitemur insuper publice quod actum et concordatum est inter nos ex una parte et dictos decanum et capitulum ex altera, quod nos ponamus unum forestarium in dictis nemoribus ad custodiendum dicta nemora una cum servientibus et forestariis dictorum decani et capituli, si nobis vel successoribus nostris seu heredibus visum fuerit expedire, et quod idem forestarius ante quod custodiat dicta nemora, faciat juramentum in manu dictorum decani et capituli et etiam in manu prepositi ecclesie Eduensis qui pro tempore fuerit, etc. In quorum omnium testimonium, litteris presentibus sigillum curie ipsius Officialis Eduensis rogavimus et optinuimus apponi. Et nos Officialis Eduensis notum facimus universis presentes litteras inspecturis quod nos ad preces eorumdem hominum nobis oblatas per dominum Petrum curatum ecclesie de Manleio, Eduensis dyocesis, juratum nostrum, quem juratum ad ipsos homines ex nostro officio duximus destinandum, eidem jurato nostro quo ad supradicta loco nostri audienda, recipienda et nobis referenda vices nostras comittendo tanquam illi cui fidem super hiis et majoribus adhibemus pleniorem, in cujus jurati presentia predicta acta sunt prout ipse juratus per juramentum suum retulit, litteris presentibus sigillum ourie nostre Eduensis apponimus in testimonium premissorum. Datum in crastino Nativitatis beati Iohannis Baptiste, anno Domini millesimo ducentesimo nonagesimo quarto.